Luigi Pirandello

Luigi Pirandello () var ein italiensk forfattar. Han blir rekna som ein av dei viktigaste dramatikarane på 1900-talet og fekk i 1934 Nobelprisen i litteratur «för hans djärva och sinnrika nyskapelse av dramats och scenens konst.»

Liv 
Pirandello var frå i Girgenti, dagens Agrigento, på Sicilia. Faren dreiv ei svovelgruve og Pirandello blei fødd på det lille godset Caos (dvs. «Kaos») ved Agrigento. Han voks opp i Agrigento og Palermo. Allereie i skoletida gav han ut dei første litterære forsøka sine. Han studerte romanistikk i Roma i 1888-1889 og i Bonn i åra 1889 til 1891. Etter avlagt eksamen arbeidde han som universitetslektor.

I 1892 slo han seg ned i Roma og arbeidde som fri forfattar og arbeidde som journalist. Seinare fekk han arbeid ved det pedagogiske akademiet i Roma og blei i 1907 utnemnd til professor. Den første suksessen fekk Pirandello med romanen Mattia Pascal (1904). I 1910 tok han til å skrive skodespel og vann seg etter kvart verdensry som dramatikar. I 1924 opna han sitt eige teater, Teatro d'Arte, i Roma. På grunn av manglande økonomisk suksess reiste han på turnear gjennom Europa og Sør-Amerika. Teatergruppa blei oppløyst i 1928.

Verk 
Pirandello skreiv hovudsakleg skodespel, men også kortare forteljingar og noveller som fekk mykje positiv merksemd. Romanen Mattia Pascal som i dag står på mange pensumlister blir rekna til dei viktigaste italienske romanane og grunnsteinen for den moderne italienske litteraturen. I novellene utvikla han ofte tankane sine i form av sicilianske legender eller italienske hendingar. Pirandello skreiv over 350 noveller, hovudsakleg med realistiske tema frå italiensk og siciliansk kvardagsliv. Lyrikken hans fekk mindre merksemd.

Filmen Kaos (1984) regissert av Paolo og Vittorio Taviani bygger på fem av Pirandello sine noveller. Temaet er den fattige landarbeidarklassen på Sicilia rundt år 1900.

Verk

Skodespel 
Pensaci Giacomino! 1918. Omsett til norsk i 1963: Tenk deg om, Giacomino
Così è (se vi pare), 1918. Omsett til norsk i 1967: Som du vil ha meg
 Tutto per bene, 1920
 Come prima meglio di prima, 1921
Sei personaggi in cerca d'autore, 1921. Omsett til norsk i 1966: Seks personer søker en forfatter
 L'uomo, la bestia e la virtu, 1922
La signora Morli una e due, 1922
Enrico IV, 1922. Omsett til norsk i 1957: Henrik IV
La vita che ti diedi, 1924
L'innesto
Il giuoco delle parti
Il berretto a sonagli
Sagra del signore della nave
L'altro figlio
La giara
Il piacere dell'onesta
La ragione degli altri
Ma non e una cosa seria
Vestire gli ignudi. Omsett til norsk i 1964: For å skjule sin nakenhet
L'imbecile
L'uomo dal fiore in bocca. Omsett til norsk i 1993: Mannen med blomsten i munnen
All'uscita
Lumie di Sicilia
Cece
La patente
Diana e la Tuda
Il dovere del medico
La morsa
L'amica delle mogli
La nuova colonia
Liolà
O di uno o di nessuno
Lazzaro
Questa sera si recita a soggetto
Come tu mi vuoi
Trovarsi, 1932. Omsett til norsk i 1963: Å finne seg selv
Quando si e qualcuno
Non si sa come
I giganti della montagna, 1937
Samleutgåve: Maschere nude, 31 bind, 1920-1935

Romaner 
L'Esclusa, 1893
Il Turno, 1902
 Erba del nostro orto, 1915
Il Fu Mattia Pascal, 1904. Omsett til norsk i 1935: Avdøde Mattias Pascal
Uno, Nessuno e Centomila, 1926

Noveller 
 Novelle per un anno, 15 bind, 1922-1937
Sol og skygge er eit utval noveller utgjevne på norsk i 1995. ISBN 82-05-22798-5

Dikt 
Mal Giocondo
Pasqua di Gea
Elegie Renane
La Zampogna
Fiore di Chiave

Sakprosa 
Saggi critici, 1939
 L'umorismo. Omsett til norsk i 1994: Om humor. ISBN 82-530-1682-4

Pirandello i Noreg 
Fleire av Pirandello sine teaterstykke er oppførte på Nationaltheatret:
Seks personer søker en forfatter  (1926, instruktør Johanne Dybwad)
Alle har rett  (1938, instruktør Agnes Mowinckel)
For å skjule sin nakenhet  (1948, instruktør Gerda Ring)
Å finne seg selv  (1963, instruktør Ellen Isefiær)
Seks personer søker en forfatter  (1967, instruktør Ingmar Bergman)

Litteratur 
 Thomas Klinkert og Michael Rössner (red.): Zentrum und Peripherie: Pirandello zwischen Sizilien, Italien und Europa. Erich Schmidt Verlag, Berlin 2006, ISBN 978-3-503-07979-7
 Henning Mehnert: Pirandellos „Enrico IV“ und das Problem der multiplen Persönlichkeit. I Germanisch-Romanische Monatsschrift. 1978, s. 325ff.
 Cornelia Klettke: Luigi Pirandello, Sei personaggi in cerca d’autore. I Manfred Lentzen (red.), Italienisches Theater des 20. Jahrhunderts in Einzelinterpretationen. Erich Schmidt Verlag, Berlin 2008, pp. 87-113.

Referansar

Bakgrunnsstoff 
 
 
 Alle verka av Pirandello på Pirandelloweb
 Pirandellozentrum i München 
 Verk av Pirandello på IntraText digitale bibliotek
 Ulrich Schulz-Buschhaus: Sekundärliteratur zu Luigi Pirandello
 Nobeltildelinga 1934 på nobelprize.org

Italienske forfattarar
Italienske dramatikarar
Italienske nobelprisvinnarar
Nobelprisen i litteratur
Folk frå Agrigento